रेल परिचालन बाधित रहने से यात्री परेशान
विश्रामपुर | सीआईसीरेलखंड पर लगभग एक सप्ताह से चंद्रपुरा भंडारीदह रेलवे स्टेशन पर एनआई पैनल इंटरलाकिंग कार्य जारी रहने से कई पैसेंजर ट्रेन की सेवा बाधित रहने से यात्रियों को भारी परेशानी उठानी पड़ रही है। विशेष कर बिना पूर्वसूचना के इस सप्ताह भर के भीतर गोमो-चोपन, बरकाकाना-वाराणसी बीडीएम पैसेंजर बरवाडीह-डिहरी ऑन सोन के बीच चलने वाली दैनिक पैसेंजर ट्रेन का परिचालन तो रद्द होता रहा है। इससे इस मार्ग पर यात्रा करने वाले मुसाफिर विशेषकर दैनिक यात्री परेशान हैं। इस बाबत रेल यातायात निरीक्षक ने बताया कि इस मार्ग पर रेल परिचालन गुरुवार से सामान्य हो जाएगी। फिलहाल प्राप्त सूचना के मुताबिक बुधवार को केवल बनारस से बरकाकाना जाने वाली बीडीएम सवारी गाड़ी रद्द रहेगी। इसके बाद अगले रोज से सभी यात्री ट्रेनों का परिचालन सामान्य हो जाएगा।
hin_Deva hin_Deva